**JP ”TRŽNICA” D.O.O.ZENICA**

Z E N I C A

##### Ul. Maršala Tita br. 48

Na osnovu Odluke br.:2020/20 od 27.07.2020.g., objavljuje se

**J A V N I O G L A S**

Izdaje se u zakup **šest (6) prodajnih (poslovnih) prostora**, svi locirani u prizemlju zgrade Gradske tržnice u Ul. M.Tita br.48, Zenica.

**Prostori su sljedeći:**

TP-6, površine 24,38 m2 sa namjenom: trgovina. Početna cijena mjesečne zakupnine iznosi 8,00 KM po m2

TP-7, površine 48,26 m2 sa namjenom: ugostiteljstvo/trgovina. Početna cijena mjesečne zakupnine iznosi 6,00 KM po m2

TP-8, površine 24,27 m2 sa namjenom:trgovina. Početna cijena mjesečne zakupnine iznosi 6,00 KM po m2

TP-13 A, površine 17,23 m2 sa namjenom: trgovina. Početna cijena mjesečne zakupnine iznosi 8,00 KM po m2

TP-13 B, površine 11,93 m2 sa namjenom: trgovina. Početna cijena mjesečne zakupnine iznosi 8,00 KM po m2

TP 17/18, površine 36,93 m2 sa namjenom: ugostiteljstvo/trgovina. Početna cijena mjesečne zakupnine iznosi 8,00 KM po m2.

Sve navedene cijene su bez uračunatog PDV-a i bez uračunatog popusta po važećem Cjenovniku usluga preduzeća i odluci organa upravljanja.

Režijski troškovi za sve prostore padaju na teret zakupca.

Svi označeni prostori se izdaju u zakup na period od godinu dana pod uslovom urednog plaćanja i poštivanja odredbi Tržno-pijačnog reda preduzeća, te registracije djelatnosti kod nadležne službe Grada Zenica, a koja će se obavljati u prodajnom poslovnom prostoru.

Na oglas se mogu prijaviti sva pravna i fizička lica koja nemaju obaveza prema JP "Tržnica" d.o.o. Zenica po bilo kom osnovu.

Prijave se podnose u zatvorenoj koverti, za svaki prodajni prostor pojedinačno, a najkasnije osam (8) dana od dana objave oglasa, tj. do 05.08.2020. godine (srijeda), neposredno u službene prostorije preduzeća do 15,00 sati ili preporučenom pošiljkom na adresu JP ”Tržnica” d.o.o.Zenica, Ul. M. Tita broj 48 Zenica, sa naznakom „Prijava na Javni oglas“ , te obavezno oznaku boksa, odnosno poslovnog prostora ili panoa na koji se prijava odnosi.

Otvaranje prispjelih ponuda Komisija preduzeća će izvršiti dana 06.08.2020.g. (četvrtak) u 10,00 h u prostorijama preduzeća.

Komisija preduzeća će izvršiti izbor najpovoljnijeg ponuđača za svaki prodajni prostor na osnovu slijedećih kriterija:

* najviša ponuđena cijena zakupnine,
* najviše ponuđenih unaprijed plaćenih mjesečnih zakupnina (za poslovne prostore do 12 maksimalno)

Neblagovremene i nepotpune prijave bit će odbačene. Rezultati izbora najpovoljnijeg ponuđača bit će saopšteni usmeno, prilikom otvaranja ponuda i na zahtjev zainteresovanih ponuđača.

Preduzeće zadržava pravo neprihvatanja niti jedne ponude, odnosno zadržava pravo poništavanja javnog oglasa iz opravdanih razloga.

Zainteresirani mogu pogledati prodajne prostore svaki radni dan od 07,30 do 15,00 sati, a sve pojedinosti mogu se dobiti na telefon 032/401-573. Kontakt osoba: Almedina Babić.

JP „TRŽNICA“D.O.O. ZENICA